CELEX: 62012TN0157
Language: fi
Date: 2012-04-05 00:00:00
Title: Asia T-157/12: Kanne 5.4.2012 — IFP Énergies nouvelles v. komissio

23.6.2012   
            
            
               FI
            
            
               Euroopan unionin virallinen lehti
            
            
               C 184/15
            
         Kanne 5.4.2012 — IFP Énergies nouvelles v. komissio
   (Asia T-157/12)
   2012/C 184/27
   Oikeudenkäyntikieli: ranska
   
      Asianosaiset
   
   
      Kantaja: IFP Énergies nouvelles (Rueil-Malmaison, Ranska) (edustajat: asianajajat É. Morgan de Rivery ja A. Noël-Baron)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa valtiontuesta C 35/08 (ex NN 11/08), jota Ranska on myöntänyt julkisoikeudelliselle laitokselle Institut Français du Pétrole, 29.6.2011 tehdyn komission päätöksen K(2011) 4483 kokonaisuudessaan
            
         
               —
            
            
               velvoittaa komission korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu oikeudelliseen virheeseen siitä syystä, että komissio on ylittänyt niiden toimivaltuuksiensa rajat, jotka sillä on kansallisen oikeuden tulkinnassa valtiontukia koskevan lainsäädännön yhteydessä.
            
         
               2)
            
            
               Toinen kanneperuste, joka perustuu siihen, ettei komissio ole osoittanut todellista taloudellista etua, jota kantajalle ja sen yksityisoikeudellisille tytäryhtiöille olisi syntynyt.
            
         
               3)
            
            
               Kolmas kanneperuste, joka perustuu SEUT 107 artiklan rikkomiseen siitä syystä, että riidanalaisessa päätöksessä oleva viittaus takauksia koskevaan vuoden 2008 tiedonantoon (1) ei itsessään riitä osoittamaan taloudellisen edun olemassaoloa.
            
         
               4)
            
            
               Neljäs kanneperuste, joka perustuu ilmeisiin arviointivirheisiin väitetyn edun ja oletetun valtiontuen intensiteetin määrittämisessä.
            
         
               5)
            
            
               Viides kanneperuste, joka perustuu suhteellisuusperiaatteen loukkaamiseen yhtäältä siitä syystä, että teollista ja kaupallista toimintaa harjoittavan julkisoikeudellisen laitoksen perustaminen asetettiin ennakkoilmoitusvelvollisuuden alaiseksi, ja toisaalta siitä syystä, että asiassa asetettiin liian rajoittavia edellytyksiä.
            
         
      (1)  Komission tiedonanto EY:n perustamissopimuksen [SEUT 107] ja [SEUT 108] artiklan soveltamisesta valtiontukiin takauksina (EUVL 2008, C 155, s. 10).